《次韵刘君鼎见赠二首》
元代·方回

厌闻世态已如聋，旧雨人来久绝踪。
自笑云萍无定止，不图针芥有奇逢。
侯门列鼎三牲奉，田舍巾车一鹿容。
试问吟怀欲何向，定应羞傍马医钟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。